Πυθέας ο Μασσαλιώτης

Ο Πυθέας ο Μασσαλιώτης (Πυθεύς, περ. 380 π.Χ – περ. 310 π.Χ.) ήταν αρχαίος Έλληνας εξερευνητής και γεωγράφος από τη Μασσαλία της σημερινής Γαλλίας, παλιά ελληνική αποικία. Είναι γνωστός για το ταξίδι που πραγματοποίησε στις θάλασσες της βόρειας Ευρώπης. Το κυριότερο έργο του, Περί Ωκεανού, δε σώζεται, αλλά ορισμένες από τις εξερευνήσεις του αναφέρονται από τον μεταγενέστερο αρχαίο συγγραφέα Πολύβιο.

 Το ταξίδι του Πυθέα 
αριστερά|μικρογραφία|345x345εσ
Ο Πυθέας περιέγραψε το ταξίδι του στα βιβλία του Περί Ωκεανού και Γης περίοδος, από τα οποία σώζονται μόνο αποσπάσματα, σε αναφορές άλλων συγγραφέων. Ανάμεσα σε αυτούς, ο Στράβων και ο Πολύβιος που αμφιβάλουν για το αν ο Πυθέας έκανε πραγματικά το ταξίδι που περιγράφει.

Ο τρόπος που ξεκίνησε το ταξίδι του ο Πυθέας δεν είναι επακριβώς γνωστός. Μπορεί να πέρασε από το Στενό του Γιβραλτάρ, αλλά είναι επίσης πιθανό να ταξίδεψε αρχικά δια ξηράς μέσω της Γαλλίας. Στη συνέχεια βρέθηκε στη Μεγάλη Βρετανία, για την περίμετρο της οποίας υπολόγισε τιμή που διαφέρει κατά 2,5% από την πραγματική. Εκεί επισκέφτηκε την Κορνουάλη, σημαντικό τόπο εξόρυξης κασσίτερου. Μετά από θαλάσσιο ταξίδι έξι ημερών προς το βορρά έφτασε σε έναν τόπο που ονομάζει Θούλη. Για τη Θούλη ο Πυθέας αναφέρει ότι ήταν μία γεωργική χώρα, όπου η μεγαλύτερη ημέρα διαρκεί 20 (ισημερινές) ώρες. Αυτό παραπέμπει σε γεωγραφικό πλάτος 64 μοιρών. Οι εκεί κάτοικοι τρέφονταν με φρούτα και παρασκεύαζαν ένα ποτό από σιτάρι και μέλι.

Η Θούλη
αριστερά|μικρογραφία|295x295εσ
Σχετικά με το ποια ήταν η Θούλη που επισκέφτηκε ο Πυθέας έχουν γίνει διάφορες υποθέσεις. Εικάζεται ότι πρόκειται για την Ισλανδία, τις ακτές της Νορβηγίας, τις Νήσους Φερόες ή τις Νήσους Σέτλαντ.

Βόρεια της Θούλης, σε απόσταση μίας μέρας ναυτικού ταξιδιού, ξεκινούσε μία περιοχή όπου η θάλασσα αναμιγνυόταν με τον πάγο, τη στεριά και τον αέρα. Υπάρχουν θεωρίες σύμφωνα με τις οποίες ο τόπος που περιγράφει ο Πυθέας είναι οι περιοχές του Αρκτικού κύκλου κοντά στην Ισλανδία ή τη Νορβηγία, όπου το θαλασσινό νερό αρχίζει να πήζει και υπάρχει πυκνή ομίχλη. Ο συνδυασμός αυτός (νερό-πάγοι-ομίχλη) του έδωσε την εντύπωση της ανάμιξης των στοιχείων της φύσης.

Στη συνέχεια ο Πυθέας ταξίδεψε στη Βόρεια Θάλασσα και πιθανώς και στη Βαλτική.

 Κριτικές 
Ο Πολύβιος και ο Στράβων αμφισβητούσαν τον Πυθέα, κυρίως ο δεύτερος, ωστόσο ο Ερατοσθένης και ο Ίππαρχος πήραν στα σοβαρά  κυρίως τις αστρονομικές του παρατηρήσεις και  με την πάροδο του χρόνου, οι παρατηρήσεις αυτές επιβεβαιώθηκαν επιστημονικά.

 Σχετική βιβλιογραφία 
 Barry Cunliffe, Πυθέας, ο Έλληνας Εξερευνητής και Θαλασσοπόρος, εκδόσεις Γκοβόστη, Αθήνα
 Χρήστος Λαζός, Το ταξίδι του Πυθέα στην άγνωστη Θουλή,εκδόσεις Αίολος,Αθήνα 1996 ISBN 960-521-000-2
 Θανάσης Ι. Μαργαρίτης, ΠΥΘΕΑΣ, εκδόσεις Σμυρνιοτάκης
  Cameron McPhail, « Pytheas of Massalia's route of travel », Phoenix, vol. 68, nos 3-4,‎ 2014, p. 247–257






 .






 Spekke, Arnolds (1957) The ancient amber routes and the geographical discovery of the Eastern Baltic. Stockholm: Goppers.

 John Taylor, Albion: the earliest history (Dublin, 2016)



Εξωτερικοί Σύνδεσμοι 
  Geographika, Τόμος 1

Αναφορές

Κατηγορία:Αρχαίοι Έλληνες θαλασσοπόροι
Κατηγορία:Αρχαίοι Έλληνες γεωγράφοι
Κατηγορία:Αρχαίοι Έλληνες αστρονόμοι
Κατηγορία:Εξερευνητές της Ευρώπης
Κατηγορία:Αρχαία Μασσαλία